Ñam̃a o'ch noterrserr : Ñerra'm sechets p̃atyenes ñeñt̃ ama pocteye' enteno Yompor atet̃ ñerra'm sot , setac , seclle' , añ poctetsa o'ch sequec̈hpuerr ñeñt̃ c̈hocma atet̃ p̃atse'tatyenes sechets . Ñeñt̃pa' e'ñe atet̃ ñerra'mrrat̃e' e'ñe allorocma o' sepecherr sot , setac , o' serrot̃err seclle' , o'ch sehuapore'ter . Añ cohuen socop ama't e'ñe sepo'yotateñot̃ corretsasach t̃ayot̃eñ errponohuañen . Añña ama cohuenayaye socop esempohuañenpa' e'ñech ora epo'mar sotpa' o'ch sec̈herr coñcha'puetso all parraren tso' ñeñt̃ ama emaya'pahuoyaye . Allpa' ama't pueñmochapa' ama rromueno ; tso'pa'c̈ho'ña ñeñt̃ allo'tsenpa' ama amayaño ama't errponaña . Ñam̃a añ cohuen socop ama't e'ñe setcot̃pa' sepshem̃tatquëñot̃ corretsasach t̃ayot̃eñ errponohuañen . Añña ama cohuenayaye socop esempohuañenpa' e'ñech ora epo'mar setacpa' o'ch huapore'terrset coñcha'puetso all parraren tso' ñeñt̃ ama emaya'pahuoyaye . Allpa' ama't pueñmochapa' ama rromueno ; tso'pa'c̈ho'ña ñeñt̃ allo'tsenpa' ama amayaño ama't errponaña . Ñam̃a añ cohuen socop ama't seclloyot̃ sepshem̃tacllo'yeñot̃ o'ch sec̈herr all am̃cha'taret̃tena Yompor . Añña ama cohuenayaye socop esempohuañenpa' e'ñech ora epo'mar seclle'pa' o'ch huapore'terrset coñcha'puetso all parraren tso' . Allpa' ama't pueñmochapa' ama rromueno ; tso'pa'c̈ho'ña ñeñt̃ allo'tsenpa' ama amayaño ama't errponaña .
